สวัสดีค่ะ อาการคือก่อนช่วงเป็นประจำเดือนจะมีอาการจิตตกมากๆ รู้สึกว่าตัวเองไม่มีค่า บางทีรู้สึกว่าเป็นภาระของคนอื่น แต่ถ้าหากไม่ใช่ช่วงที่ใกล้เป็นประจำเดือน ความรู้สึกแบบนี้มักไม่ค่อยเกิดค่ะ อาการดังกล่าวเกิดจากการเปลี่ยนแปลงของฮอร์โมนรึป่าวคะ
สวัสดีค่ะ อาการก่อนมีประจำเดือน (Premenstrual symptom)อาการก่อนมีประจำเดือนมีได้หลายอย่างค่ะ ไม่ว่าจะเป็นอาการเจ็บเต้านม คลื่นไส้ อาเจียน ปวดท้องน้อย ปวดหลัง ปวดศีรษะ ปัสสาวะบ่อย อารมณ์เสีย หงุดหงิดง่าย นอนไม่หลับ และสามารถมีได้บางรอบเดือน หรือทุกรอบเดือนก็ได้เช่นกันทั้งนี้ อาการเหล่านี้ สัมพันธ์กับปริมาณฮอร์โมนที่เปลี่ยนแปลงในร่างกาย ส่วนมากจะมีก่อนมีประจำเดือน เเล้วพอประจำเดือนมาอาการเหล่านี้จะหายไปค่ะ ซึ่งเท่าที่ เล่ามา มีโอกาสสูงค่ะ ที่จะเป็นกลึ่มอาการก่อนมีประจำเดือน ทั้งนี้ถ้าเป็นกลุ่มอาการที่เกี่ยวข้องกับจิตใจหรืออารมณ์ เช่น เศร้า กังวล หงุดหงิด รู้สึกไม่มีค่า ถ้ามีเล็กน้อยไม่กระทบต่อการดำเนินชีวิต อาจลองสังเกตอาการก่อนได้ค่ะเเต่ถ้ามีอาการมากจนประทบการใช้ชีวิตประจำวัน แนะนำให้มาปรึกษาสูตินรีเเพทย์เพื่อให้ยาหรือฮอร์โมนในการบรรเทาอาการได้ค่ะ